open-index/open-wikipedia-markdown huggingface dataset:
Me Against the Music

**Me Against the Music** (בעברית: **אני נגד המוזיקה**) הוא הסינגל הראשון של זמרת הפופ האמריקאית בריטני ספירס בשיתוף מדונה, מתוך אלבומה הרביעי, In the Zone. השיר יצא לקראת סוף שנת 2003 ברחבי העולם.

בשנת 2004, זכה השיר בפרס בטקס פרסי המוזיקה של בילבורד בקטגוריית - "שיר הדאנס הנמכר ביותר של השנה".

## רקע וכתיבה
כריס סטיוארט ופנלופה מגנט כתבו והפיקו את השיר "Pop Culture Whore". צמד המפיקים הציג בפני ספירס ומנהלה האישי את השיר, אך ספירס דחתה אותו למרות אהבתו של המנהל שלה את השיר. המפיקים בילו יום שלם עם ספירס והחלו לכתוב שיר חדש בשיתוף עם ספירס.

במהלך החזרות לטקס ה-VMA בשנת 2003, השמיעה ספירס למדונה את השיר, ולאחר שזו אהבה אותו, ספירס הציעה לה להשתתף בו.

חברת התקליטים של ספירס, ג'ייב רקורדס קיוותה כי השיר "Outrageous" יהיה הסינגל הראשון מהאלבום, אך ספירס רצתה שיהיה זה השיר "Me Against the Music".
לאחר הופעתה עם השיר בפעם הראשונה, סירבה ספירס להגיד האם השיר יהיה הסינגל הראשון או לא, אך הדבר אושר מאוחר יותר.

## וידאו קליפ
[ימין|ממוזער|200px|[מדונה וספירס בקליפ]]
הווידאו קליפ לשיר "Me Against the Music" בוים על ידי פול הנטר, בסילברקאפ אולפני לונג איילנד סיטי, באוקטובר 2003. הקליפ מתחיל בסצנה בה ספירס נכנסת למועדון. ספירס מתחילה בקטע ריקוד קצר, וחדרים שונים במועדון מוצגים תוך כדי.

בחדר אחד, נראית מדונה יושבת וצופה במצלמות המועדון. מדונה מבחינה בספירס ויוצאת לעברה, על מנת להבין מי היא. במועדון, ספירס מחפשת אחר מדונה, ויוצאת לקראתה. מדונה וספירס רוקדות בחדרים הצמודים, ומחפשות אחת אחרי השנייה. לבסוף, כשספירס מוצאת את מדונה, היא דוחפת אותה לקיר. השתיים מתקרבות ועומדות להתנשק, מה שמהווה מחווה להופעתן המפורסמת של השתיים בטקס ה-VMA של MTV, בה השתיים התנשקו.

עם זאת, בקליפ, מדונה נעלמת לפני שספירס מספיקה לנשקה. נשמע קול צחוק של מדונה, מה שמעלה את ההשערה שמדונה הייתה בעצם דמיונה של ספירס. הקליפ היה במקום הראשון במצעד הקליפים של ערוץ MTV, ה-"TRL" ונשאר שם במשך 20 ימים רצופים, מה שנחשב לשיא. למרות זאת, בשנת 2005 השיא נשבר על ידי הזמרת קלי קלרקסון עם הקליפ לשיר "Behind These Hazel Eyes".

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי בריטני ספירס
קטגוריה:שירי מדונה
קטגוריה:דואטים
קטגוריה:שירים באנגלית
קטגוריה:שירים שנכתבו על ידי בריטני ספירס
קטגוריה:שירים שנכתבו על ידי מדונה
קטגוריה:שירים על ריקודים
קטגוריה:שירי דאנס-פופ
קטגוריה:שירי היפ הופ אמריקאיים
קטגוריה:סינגלים שהגיעו למקום הראשון בדנמרק
קטגוריה:סינגלים שהגיעו למקום הראשון בהונגריה
קטגוריה:סינגלים שהגיעו למקום הראשון בספרד
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים האירי
קטגוריה:שירי כסף בממלכה המאוחדת
קטגוריה:סינגלים בהוצאת ג'ייב רקורדס
יוונים פונטים

שמאל|ממוזער|250px|אזור פונטוס ההיסטורי לחופי הים השחור
המונח **יוונים פונטים**, **יוונים פונטיאנים**, **פונטיאנים** או **יוונים מפונטוס** (ביוונית: **Πόντιοι**, **Ποντιακός Ελληνισμός** או **Έλληνες του Πόντου**; בטורקית: **Pontus Rumları**) מתייחס ליוונים ספציפית מאזור פונטוס, המקום שבו שכנה האימפריה של טרפזונטס על חוף הים השחור במזרח טורקיה של היום, או במקרים אחרים באופן כללי ליוונים מחופי הים השחור או פונטוס. באופן מסורתי הם דוברים יוונית פונטית.

## היסטוריה קדומה
אזור פונטוס נזכר לראשונה בהקשר של יוון העתיקה בסיפור יאסון והארגונאוטים וחיפושיהם אחרי גיזת הזהב, לפי תיאורו של אפולוניוס מרודוס, לפיו התרחש הסיפור בשנת 1200 לפנה"ס לערך.
המושבה היוונית הראשונה הוקמה בשנת 800 לפנה"ס בסינופ, לחוף הים השחור על ידי סוחרים ממילטוס. יוונים נוספים באו בעקבותיהם והקימו מושבות נוספות לחופי הים השחור, בהן העיר המודרנית דהיום טרבזון, המוזכרת על ידי קסנופון ביצירתו "אנבסיס".

במרוצת השנים, למרות כיבושים של האזור על ידי מעצמות זרות, בהן האימפריה האחמנית וביזנטיון, תושבי המקום שמרו על צביונם ועל תרבותם היוונית-אורתודוקסית.
לאחר נפילת האימפריה של טרפזונטס בשנת 1461 עברה השליטה באזור לידי האימפריה העות'מאנית.

## רדיפות וחילופי אוכלוסין בימי האימפריה העות'מאנית

כמו עמים שכנים אחרים כגון הארמנים והאשורים, הפונטים סבלו מרדיפות ורצח עם על רקע אתני-דתי מידי העות'מאנים בתחילה ומידי טורקים כמאליסטים לאחר נפילת האימפריה. בשנת 1923 נחתם הסכם לוזאן, ועל פיו נערכו חילופי אוכלוסין בין מדינות טורקיה ויוון.

## כיום
מספרם המדויק של היוונים הפונטים אינו ידוע לאשורו עקב התבוללות בפזורה היוונית לענפיה, אולם מעריכים אותו בכ-4.5 מיליון. הקהילות המרכזיות הן:
* יוון (2–3 מיליון): מקדוניה, תרקיה, תסליה ואטיקה (אתונה).
* רוסיה והמדינות הקומוניסטיות לשעבר אוקראינה, גאורגיה, קזחסטן, אוזבקיסטן וארמניה.

## קישורים חיצוניים

* טבח העם הפונטי
* אתר "פונטיקה אנציקלופדיה"

## הערות שוליים

קטגוריה:יוון העתיקה: עמים
קטגוריה:פונטוס
קטגוריה:הים השחור
קטגוריה:יוונים
קטגוריה:רוסיה: קבוצות אתניות
קטגוריה:יוון: קבוצות אתניות
קטגוריה:אזרבייג'ן: קבוצות אתניות
קטגוריה:אוקראינה: קבוצות אתניות
ייאסו החמישי, קיסר אתיופיה

**ייאסו החמישי** (בגעז: **ኢያሱ**, ידוע גם בשם **[[ליג']] ייאסו**; 4 בפברואר 1895 או 1896 – 25 בנובמבר 1935) היה נכדו ויורשו של מנליק, וקיסרה הלא מוכתר של אתיופיה בשנים 1913–1916.

פירוש שמו הוא הגרסה האמהרית של השם העברי "יהושע". שם הטבלתו היה **קיפלה יעקב**.

## ביוגרפיה
בשנת 1907 מנליק השני, קיסר אתיופיה נתקף בשיתוק וחדל לתפקד כשליט בפועל של המדינה. בשארית כוחותיו הוא הכריז על איאסו, נכדו, כיורשו.

מעט לפני החלטתו של סבו מנליק, ייאסו התחתן עם רומן-וורק מנגשה, נכדתו של הקיסר יוהנס ואחייניתה של הקיסרית טאיטו (אשת מנליק) אולם הנישואין לא צלחו ולאחר מספר שנים הוא נשא את סבלה-וונגל חיילו, נכדתו של מלך גוג'אם לשעבר הנגוס תקלה היימנות.

ייאסו עמד בפני דילמה, להיות המייצג של הממסד שבנה מנליק, כמייצג של האליטה בממסד הקיים, או לבנות מערכת פוליטית חדשה משל עצמו עם מינויים משלו ולהיות שליט אבסולוטי. תקופת שלטונו התאפיינה במאבק בין הריכוזיות לבין ביזור הסמכויות. ייאסו נמנע מלהכתיר את עצמו, אך בהעניקו לאביו הראס מיכאל את התואר נגוס ("מלך") ב-1914, הכריז להלכה על היותו קיסר.

ייאסו ניסה לבנות בעצמו ממסד פוליטי ורשת נאמנויות אישיות שתבטיח לו כוח – הוא סירב לשמוע להנחיות מועצת השרים שמונתה לו, עזב את אדיס אבבה וניסה לארגן מהפכה פוליטית בקרן אפריקה. ייאסו ניסה להחליף את נאמני סבו בקואליציה המורכבת מבני שבטים אחרים. מכיוון שמערכת הנאמנויות של מנליק הייתה של שוואה, המרכז, הוא פנה לפריפריות. הוא ניסה לבנות מחדש את מערך הכוחות ולהשתית אות על נאמנויות חדשות (קצת מתיגראי בצפון, אך בעיקר מאזורי הדרום).

תוך כדי בניית הקואליציה הפריפריאלית הזו, ייאסו התקרב למקורות המוסלמים של אביו. אביו האימאם **מוחמד עלי** קיבל את הנצרות בפקודת הקיסר יוהנס ב-1878 וזכה בתואר ובשם ראס מיכאל. ייאסו היה בקשר עם הקונסול העות'מאני ודרכו עם ממשלת הטורקים הצעירים באיסטנבול. משפרצה מלחמת העולם הראשונה בשנת 1914, הימר על ניצחון העות'מאנים כבעלי בריתם של מעצמות המרכז וקיבל מהם הבטחה כי לאחר ניצחונם יהיה שליטה של כל קרן אפריקה.

הוא גם שיתף פעולה עם המולא הסומלי מוחמד עבדאללה חסן, העביר את מטהו להרר, בירת האסלאם בקרן אפריקה, ואף התאסלם בטקס פומבי באוגוסט 1916, כדי לחזק את קשריו עם האורומו הסומלים, העפר, והעות'מאנים.

ניסיונו של אייאסו להשיג כח של ממש על ידי בניית מימסד פוליטי חדש נכשל. האליטה השוואנית הייתה חזקה ואילו השכנים האירופאים הבריטים האיטלקים והצרפתים - חששו מכוונותיו להתחבר עם האסלאם ועם האימפריה העות'מאנית. בספטמבר 1916 הדיח את אייאסו ראש הכנסייה האתיופית, האבונא, בתמיכת הקבוצה השואנית בתואנה כי בגד בדת ובמדינה. במקומו הוכתרה הקיסרית זאודיטו, בתו של מנליק. בראש מארגני המהפך עמד בן גילו של איאסו, טפרי מקונן (הידוע יותר בשם ההכתרתו היילה סלאסי), שאביו ראס מקונן היה בן דודתו של מנליק ומחשובי עוזריו). עם הכתרת זאודיתו הוא קיבל את התואר ראס ואת תפקיד יורש העצר וממלא מקום בפועל של הקיסרית. חודש לאחר מכן הובס צבאם המשותף של איאסו ושל אביו הנגוס מיכאל בקרב סגאלה, וייאסו הסתתר ארבע שנים עד שנתפס.

את שארית חייו בילה בבתי-כלא ובבריחות מהם עד שמת ב-1935.

## קישורים חיצוניים

## הערות שוליים

קטגוריה:אתיופיה: תקופת הגיבוש
קטגוריה:קיסרי אתיופיה
קטגוריה:השושלת השאוונית
קטגוריה:מאמדוץ'
קטגוריה:המסדר הוויקטוריאני המלכותי: אבירים וגבירות הצלב הגדול
קטגוריה:מנהיגים שהתאסלמו
קטגוריה:מלכים אפריקאים
קטגוריה:ילידי 1895
קטגוריה:נפטרים ב-1935
בית הטבילה האריאני

ממוזער|200x200 פיקסלים|פסיפס הכיפה בבית הטבילה האריאני
ממוזער|200px|מראה בפנים בית הטבילה
**בית הטבילה האריאני** (איטלקית **Battistero degli Ariani**) ברוונה הוקם על ידי המלך האוסטרוגוטי תאודוריק הגדול בין סוף המאה ה-5 לתחילת המאה ה-6.

## היסטוריה
המבנה נבנה בצורת מתומן האופיינית לבתי טבילה, וריצפתו שוכנת כיום בעומק של 2.3 מטר מתחת לפני הקרקע. סביבו ארבע נישות בצורת אפסיס ומעליו כיפה. בשנת 565, לאחר הוקעתה של המינות האריאנית, הפך בית הטבילה למבנה כנסייתי קתולי על שמה של מריה הקדושה (Santa Maria). נזירים יווניים בנו לצידו מנזר בתקופת נציבות רוונה והקדישו את המבנה למריה הקדושה מקוסמדין. 

בסביבות שנת 1700 עבר המבנה לבעלות פרטית וב-1914 הוא נרכש על ידי ממשלת איטליה. הפצצות אוויריות בזמן מלחמת העולם השנייה הרסו חלק מהמבנים שנבנו במהלך השנים בצמוד למבנה וגילו את קירותיו החיצוניים. בשנת 1996 הוכרז המבנה יחד עם שבעה מבנים נוספים ברוונה כאתר מורשת עולמית.

## הפסיפסים
הפסיפס בתקרת המבנה דומה מאוד לפסיפס בבית הטבילה הנאוני שנבנה כחמישים שנים קודם לכן. הוא מתאר את יוחנן המטביל לבוש בבגד מנומר מטביל את ישו הטובל עד מותניו בנהר הירדן כשהוא ערום. בניגוד לפסיפס בבית הטבילה הנאוני מתואר ישו בבית טבילה זה כאיש צעיר ללא זקן. משמאל להם נראה אל המים הפגני המסמל את הנהר, ומעליהם יונה המייצגת את רוח הקודש ומתיזה מים על ישו ממקורה. 

סביב לתמונה המרכזית נראים 12 השליחים כשהם לובשים טוגה ופונים אל המתבונן, בניגוד לתיאורם כצועדים בתהלוכה בבית הטבילה הנאוני. בין השליחים נראות קנטלברות, מעין ענפי צמח, ככל הנראה ער אציל, בהם נעשה שימוש באומנות הנוצרית המוקדמת. בצידו האחד של פסיפס השליחים נראה כס מלכות עליו ניצב צלב משובץ אבנים יקרות הנח על כרית סגולה.

## ראו גם
* בית הטבילה הנאוני

## קישורים חיצוניים

* 

קטגוריה:אמנות ביזנטית
קטגוריה:רוונה: מבנים
בית הטבילה האריאני
קטגוריה:רוונה: פסיפסים
קטגוריה:פסיפסים מן התקופה הביזנטית
קטגוריה:איטליה: אתרים ארכאולוגיים
ארוחה רשמית (אוניברסיטה)

[שמאל|ממוזער|280px|אולם הארוחות הרשמיות של [גירטון קולג']]
[שמאל|ממוזער|215px|אולם ארוחה ב[אוניברסיטת אוקספורד אשר בו צולמו סצנות מסרטי הארי פוטר]]
[שמאל|ממוזער|290px|אולם ארוחה במכללה [גונביל וקיז באוניברסיטת קיימברידג']]
**ארוחה רשמית** (באנגלית: **Formal Meal** או **Formal Hall**) היא ארוחה רשמית מסורתית הנערכת במספר אוניברסיטאות ותיקות ויוקרתיות בבריטניה, בהן סטודנטים לבושים בלבוש רשמי ולעיתים קרובות אף מתהדרים בגלימה אקדמית. ארוחות אלו מתקיימות בעיקר באוניברסיטת קיימברידג', אוניברסיטת אוקספורד ואוניברסיטת דרהאם. הארוחה מהווה חלק מהגאודי (Gaudy), כינויו של אורח חיי הסטודנטים באוניברסיטאות אלה.

אופי הארוחות שונה במכללות (קולג'ים) השונות המקיימות ארוחות רשמיות. גם תדירות הארוחות אינה זהה במכללות השונות, שכן יש מכללות המארחות ארוחה כזו מדי יום וישנן שמקיימות ארוחה כזו רק פעם בשבוע. סיבות רבות לכך, בעיקרן:
*מכללות מסורתיות יותר שומרות על צביון יוקרתי ועתיק יותר מאחרות.
*בהתאם לעושר המכללה כך גם כמות הארוחות הרשמיות הנהוגות בה. לדוגמה בטריניטי קולג', מכללה הידועה בעושרה המופלג, ארוחות אלו מתקיימות מדי יום. בגירטון קולג' לעומת זאת, ארוחה רשמית מתקיימת פעם בשבוע.
*ותק המכללה משתקף לרוב ביופי, בקלאסיקה ובהידור של אולמות הארוחות בכל מכללה. בחלק מן המכללות לאולמות אלו ותק של למעלה מ-500 שנים. לרוב אלו אולמות עץ גדולים המרוהטים בשולחנות עץ רחבים וארוכים. אולם כזה באוניברסיטת אוקספורד נראה בסרטי הארי פוטר.

## חוקים ומסורות בארוחות
כיאה לאירועים ותיקים במהלך השנים התפתחו מספר חוקים ומסורות:
* ההיררכיה מכתיבה שסטודנטים הלומדים לתואר ראשון לא יישבו לרוב באותם שולחנות אשר בהם יישובים התלמידים הבוגרים. בדרך-כלל התלמידים הבוגרים חולקים שולחן עם ה"עמיתים" (Fellows) והמרצים הבכירים ב"שולחן הגבוה".
* הארוחה תחל רק לאחר שמנהל (Master) או מנהלת (Mistress) המכללה מגיעים לשולחנם ומברכים בלטינית.
* באוניברסיטת קיימברידג' חובה על סטודנטים אשר מתארחים בארוחה רשמית במכללה שלהם ללבוש את הגלימה המסורתית. אורחיהם, לעומת זאת אינם מוכרחים ללבוש את אותה גלימה, אלא חליפת ערב.
* לפי עושר המכללה נקבע המחיר אשר נגבה מן הסטודנט עבור הארוחה (ככל שהמכללה עשירה יותר מחיר הארוחה פוחת) וכן כמות ההזמנות אשר אותו סטודנט יכול לחלק. לדוגמה, ברוב המכללות באוניברסיטת קיימברידג' הסטודנטים הבוגרים יכולים להשתתף בכמה ארוחות רשמיות אשר יחפצו, אך יכולים להזמין כשני אורחים לכל סמסטר.
* השלכת הפני (Pennying) היא מסורת ארוכת-שנים בארוחות אלו, אך מסכנת את מבצעיה בגירוש מהארוחה על ידי צוות המסעידים.

## ראו גם
* חדר אוכל
* משתה

## קישורים חיצוניים

## הערות שוליים

קטגוריה:אוניברסיטת קיימברידג'
קטגוריה:אוניברסיטת אוקספורד
ארוחה רשמית
אוניברסיטת קטר

**אוניברסיטת קטר** (בערבית: **جامعة قطر**) היא אוניברסיטה בדוחה, בירת קטר. האוניברסיטה הוקמה בשנת 1973.

קטר דואגת לחינוך חינם איכותי, החל מהגן ועד לסיום המסלול האקדמי. ריבוי האוניברסיטאות והמכללות בקטר יוצא דופן. בקרבת עיר הבירה דוחה נבנתה "עיר החינוך", שהיא עיר המיועדת כולה למחקר ולהשכלה, תושביה הם סטודנטים וחוקרים, ונמצאים בה סניפים של אוניברסיטאות מרחבי ארצות הברית. מעבר לכך קיים בדוחה ובמדינה כולה עושר של אוניברסיטאות.

באוניברסיטת קטר למדו בשנת 2002 8,621 תלמידים, 73% מהם נשים. חלקם של הקורסים נלמדים בשפה הערבית, וחלק גדול מהם בשפה האנגלית. אוניברסיטת קטר מורכבת מריכוז של שישה מוסדות לימוד:
* מכללה לחינוך
* מכללה למדע ואומנויות
* מכללה ללימודי השריעה ולימודי האסלאם
* מכללה להנדסה
* מכללה ללימודי משפטים
* מכללה ללימודי כלכלה ומנהל ציבורי.

בנייני האוניברסיטה בנויים בסגנון מודרני אך קטרי מסורתי, ומתפרשים על פני אזור של שמונה קמ"ר. ברשות האוניברסיטה גם חוות ניסיונות במרחק 65 ק"מ מהעיר דוחה. משנת 2016 פרופסור מרים אלמעאדיד מכהנה בתפקיד סגנית נשיא אוניברסיטת קטר למחקר ולימודים מתקדמים. אלמעאדיד הייתה מנהלת המרכז לחומרים מתקדמים  (CAM).

בדצמבר 2015 העניקה האוניברסיטה תואר דוקטור לשם כבוד הראשון שניתן על ידה, לנשיא טורקיה רג'פ טאיפ ארדואן, כעדות לקשרים המתפתחים בין קטר ובין טורקיה.

## קישורים חיצוניים

* 

* אתר אוניברסיטת קטר (באנגלית וערבית)

## הערות שוליים

קטר
קטגוריה:דוחה: מבנים
קטגוריה:דוחה
Outrageous

**Outrageous** (בעברית: **שערורייתי**) הוא הסינגל הרביעי והאחרון שיצאו לאור ב-2004 מתוך אלבומה הרביעי של זמרת הפופ האמריקאית בריטני ספירס. השיר, כמו שמו, מדבר על דבר מה שערורייתי. השיר נכתב והופק על ידי אר קלי. השיר הוא סוג של סגנון פופ בשילוב R&B. השיר הוא הסינגל הרביעי והאחרון מהאלבום וזכה לשחרור מוגבל עקב פציעה שעברה ספירס בעקבות צילומי הקליפ והוא מוכר כסינגל רשמי רק ביפן וארצות הברית.

## רקע וכתיבה
השיר נכתב על ידי הזמר-היוצר אר. קלי. הקליפ לשיר בוים על ידי ג'וזף קהאן ("Toxic", "Stronger"). במהלך צילומי הקליפ לשיר, שברה ספירס את ברכה, מה שגרם לביטול הקליפ ולכישלון הסינגל עקב חוסר הקידום שלו בעקבות ביטול הצילומים.
בחלק מהסצנות ניתן לראות מגרש כדורסל ובו את הראפר סנופ דוג כשחקן אורח משחק כדורסל עם חבריו עד שלרגע הכדור מגיע לרגליה של ספירס, ספירס נראית מוכנה לקלוע סל אך בעת שמתקרבת עולה על סנופ דוג ומפלרטטת איתו.
בסצנות נוספות ניתן לראות את ספירס רוקדת עם רקדניות הליווי שלה באמצע רחוב (הסצנה בה נפצעה).
השיר גם היה אמור להיות שיר הנושא של הסרט קאטוומן, אך בשל אותה תקרית הוא יצא רק כסינגל ועם קליפ חלקי ולא גמור.

בדי.וי.די של הלהיטים הגדולים של ספירס Greatest Hits: My Prerogative, נכלל קטע של דקה וחצי המראה קטעים מתוך הקליפ.

## מיקומי שיא
בעקבות הפציעה שעברה בצילומי הקליפ, ספירס לא יכלה לקדם את הסינגל ושחרורו כסינגל רביעי עולמי מהאלבום בוטל והוא זכה לשחרור חלקי באזורים מסוימים. קידום השיר בוטל (ואיתו הקליפ שהופק לו).
השיר יצא לאור בארצות הברית באוקטובר 2004, ונכנס אל המקום ה-79 במצעד הבילבורד הוט 100. השיר זכה להצלחה ביפן שם מקומו הגבוה היה 31 וזכה למעמד זהב בסך מכירות של כ-100,000 עותקים.

## קישורים חיצוניים

## הערות שוליים

קטגוריה:שירי 2003
קטגוריה:סינגלים מ-2004
קטגוריה:שירי בריטני ספירס
קטגוריה:שירים באנגלית
קטגוריה:וידאו קליפים שבוימו על ידי דייב מאיירס
קטגוריה:שירי היפ הופ אמריקאיים
קטגוריה:שירי R&B עכשוויים אמריקאיים
קטגוריה:סינגלים בהוצאת ג'ייב רקורדס
מעבדות קספרסקי

[ממוזער|לוגו החברה, בכניסה למשרד הראשי של החברה שממוקם ב[לנינגרדסקויה שוסה שבמוסקבה]]
**מעבדות קספרסקי** (ברוסית: **Лаборатория Касперского**, או Kaspersky Lab באנגלית), היא חברה רוסית למוצרי הגנה למחשבים. אחת מחברות אבטחת המידע הגדולות בעולם.

החברה נוסדה ב-26 ביוני 1997 על ידי יוג'ין קספרסקי ונטליה קספרסקי. החברה מציעה אנטי וירוס, אנטי ספאם ומוצרי הגנה נוספים למחשב.

חברת קספרסקי היא חברה בבעלות פרטית, וסניפה הראשי ממוקם במוסקבה, רוסיה. למעבדות קספרסקי ישנם סניפים אזוריים בבריטניה, צרפת, איטליה, ספרד, גרמניה, הולנד, פולין, רומניה, יפן, סין, קוריאה וארצות הברית.
למעבדות גם סניף בישראל בגן הטכנולוגי בירושלים.

במנוע של קספרסקי אנטי וירוס משתמשות גם חברות אחרות כגון: צ'קפוינט, Blue Coat Systems, Juniper Networks ו-Sybari שנרכשה על ידי מיקרוסופט. כמו כן כ-120 חברות מחזיקות באישור לשימוש בטכנולוגיות של קספרסקי, מה שהופך אותה לאחד האנטי וירוסים בעלי השימוש הנרחב ביותר בעולם.

נכון לשנת 2007 (שנת חגיגות העשור של החברה), לקספרסקי כ-200 מיליון לקוחות ב-60 מדינות ברחבי העולם.

## היסטוריה
בשנת 2005 מגזין "Red Herring" דירג את מעבדות קספרסקי כאחת ממאה החברות המובילות בחידוש ופיתוח טכנולוגיות באירופה וישראל.

בשנת 2006 תוכנת האנטי וירוס של החברה Kaspersky Anti-Virus דורגה במקום שני בדירוג הזהב של "TopTenReviews". כמו כן מאז 2003 קספרסקי אנטי וירוס עברה בהצלחה רבה את כל בחינות העיתון Virus Bulletin והובילה בתוצאות של מעבדת המחקר AV-Comparatives הבודקת את יעילות הגילוי של מוצרי האנטי-וירוס של החברות השונות.

בעשור השני של המאה ה-21, עם עליית תופעות בינלאומיות של לוחמת רשת, קספרסקי הפכו לאחד המקורות המרכזיים לפרסום תחקירים במתקפות רשת רבות, כך שבמקרים רבים קספרסקי הם הגורם שמזהה את המדינה התוקפת. למרות היותם גורם מוביל בתחום לוחמת רשת, חברת קספרסקי עצמה נוצלה בשנת 2014, כאשר גורמי ביון מרוסיה השתמשו באנטי-וירוס של החברה כדי לבצע גנבת מידע רגיש מהסוכנות לביטחון לאומי של ארצות הברית. בשנת 2008 פעילותם תרמה לגילוי נוזקה "Hupigon".

בשנת 2016 גילו חוקרי המעבדה חולשת אפס ימים ב-Microsoft Silverlight. החוקרים זיהו קטע קוד שבדרך כלל מנוצל למתקפות, ושהוחדר על ידי גורם חשוד. בהמשך בעזרת חוקי Yara הם גילו חלקים נוספים של אותה הנוזקה. עובדי Microsoft פרסמו טלאי תוכנה לתיקון החולשה.

בשנת 2017 דונלד טראמפ חתם על צו שאוסר על מוסדות ממשל לרכוש ולהתקין תוכנה מתוצרת קספרסקי.

בפסגת אנליסטים שקיימה החברה חשפו אנשי החברה מידע על דרך הפעילות של תוכנת הריגול פגסוס.

## Securelist.com
חברת קספרסקי עומדת מאחורי פורטל אינטרנט לאבטחת מחשבים בשם **Securelist.com** שמטרתו ליידע את הציבור בנושאי אבטחה באינטרנט ואודות איומים חדשים שנחשפו כגון רושעות, אירועי האקינג ועוד. האתר מאפשר גישה לאנציקלופדיית הווירוסים המספקת נתונים אודות הסוגים השונים של הרושעות.

## ראו גם
* Kaspersky Anti-Virus
* קספרסקי אינטרנט סקיוריטי
* נטליה קספרסקי

## קישורים חיצוניים

* 

* אתר נציגות מעבדות קספרסקי בישראל
* אתר ארגון המחקר AV-Comparatives

## הערות שוליים

קטגוריה:חברות אבטחת מחשבים
קטגוריה:תוכנות אנטי-וירוס
קטגוריה:חברות אבטחה רוסיות
קטגוריה:חברות תוכנה רוסיות
My Prerogative

**My Prerogative** (בעברית: **זכותי**) הוא סינגל משנת 1988 מאת זמר הרית'ם אנד בלוז האמריקאי בובי בראון. זהו הסינגל השני מתוך אלבומו, Don't Be Cruel, והוא אחד מהשירים המצליחים ביותר של הזמר. הסינגל הגיע למקום הראשון במצעד בילבורד הוט 100 בארצות הברית ובמצעד UK Top 40 בבריטניה.

השיר חודש פעמים רבות, אך אף אחת מגרסאות הכיסוי לא זכתה להצלחה כמו הביצוע המקורי. החידוש המפורסם ביותר בוצע על ידי זמרת הפופ בריטני ספירס שאף זכה להצלחה רבה יותר מהמקור במדינות אירופה ואוסטרליה. חידוש זה הוא הסינגל הראשון מתוך אלבום האוסף שלה Greatest Hits: My Prerogative, אשר יצא בשנת 2004.

השיר לא זכה להצלחה בארצות הברית ולא הצליח להיכנס למצעד הבילבורד הוט 100. למרות זאת, השיר התמקם במקום השני במצעד ההורדות. בבריטניה השיר הגיע למקום השלישי במצעד הפזמונים, ונמכרו ממנו 180,000 עותקים. הסינגל מכר שני מיליון עותקים ברחבי העולם.

## רשימות ודירוגים

## וידאו קליפ
הקליפ לגרסתה של ספירס בוים על ידי ג'ייק נאבה. הנושא בקליפ הוא חתונה בין ספירס לבין קווין פדרליין, בעלה לשעבר. הקליפ נבחר כקליפ הטוב ביותר של שנת 2004, על ידי מגזין המוזיקה, "הרולינג סטון". בקליפ בריטני מופיעה תחילה נוסעת עם מכוניתה וצוללת הישר לתוך בריכת שחייה. בהמשך הקליפ בריטני נראית כעסוקה בענייני החתונה ואף בסוף הקליפ היא מתחתנת בטקס רועש וצעקני. במהלך הקליפ מופיעות סצנות המצולמות בשחור לבן שבהן ספירס לבושה בבגד תחתון על מיטתה.

## מיקומי שיא

## קישורים חיצוניים
* 

## הערות שוליים

קטגוריה:שירי 1988
קטגוריה:סינגלים מ-1988
קטגוריה:סינגלים מ-2004
קטגוריה:שירי בריטני ספירס
קטגוריה:שירים באנגלית
קטגוריה:וידאו קליפים שבוימו על ידי אלק קשישיאן
קטגוריה:וידאו קליפים שבוימו על ידי ג'ייק נאוה
קטגוריה:שירי ניו ג'ק סווינג
קטגוריה:סינגלים שהגיעו למקום הראשון באיטליה
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בפינלנד
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים האירי
קטגוריה:שירי זהב בארצות הברית
קטגוריה:סינגלים בהוצאת ג'ייב רקורדס
בית הטבילה הנאוני

ממוזער|פסיפס התקרה
שמאל|ממוזער|250px|מראה בתוך המבנה
**בית הטבילה הנאוני** (באיטלקית: **Battistero Neoniano**) ברוונה הוא העתיק במונומנטים שבעיר ומתוארך לתחילת המאה ה-5. בית הטבילה מכונה גם "בית הטבילה האורתודוקסי" על מנת להבחין בינו לבין בית הטבילה האריאני שהוקם על ידי המלך האוסטרוגוטי תאודריק הגדול כחמישים שנה לאחר מכן.

## היסטוריה
המבנה הוקם על ידי הבישוף אורסוס בראשית המאה ה-5 בצורת מתומן וכחלק מבזיליקה גדולה שחרבה ב-1734. לפי המסורת ניצב בית הטבילה בחלקו על שרידיו של בית מרחץ רומי, ובנייתו הושלמה בשנת 450 לערך על ידי הבישוף נאון שהעניק לו את שמו ואף עיטר אותו בפסיפסים המעטרים אותו בשנת 458 או בסמוך לה.

הרצפה המקורית נמצאת כיום בעומק של שלושה מטרים מתחת לפני הקרקע, דבר המסתיר את ממדיו האמיתיים של המבנה. במרכזו של פסיפס התקרה נראה יוחנן המטביל מטביל את ישו. ישו מתואר כאיש זקן ומזוקן הטובל עד מותניו בנהר הירדן כשהוא ערום. מימין להם נראה אל המים הפגני ומעליהם יונה המייצגת את רוח הקודש. סביב לתמונה המרכזית נראית תהלוכה של 12 השליחים על רקע כחול כשהם לובשים טוגה ופליום בגווני זהב ולבן. התהלוכה נעה בשני כיוונים מנוגדים ומסתיימת במפגשם של פטרוס הקדוש ופאולוס הקדוש. בין השליחים נראות קנטלברות, מעין ענפי צמח, ככל הנראה ער אציל, בהם נעשה שימוש באומנות הנוצרית המוקדמת. פסיפס דומה לפסיפס זה מעטר גם את בית הטבילה האריאני בעיר.

בית הטבילה הוא אחד משמונה מבנים ברוונה שהוכרזו בשנת 1996 כאתר מורשת עולמית.

## ראו גם
* בית הטבילה האריאני

## קישורים חיצוניים

* 
* אודות הפסיפסים בבית הטבילה

קטגוריה:אמנות ביזנטית
קטגוריה:רוונה: מבנים
קטגוריה:רוונה: פסיפסים
קטגוריה:פסיפסים מן התקופה הביזנטית
Do Somethin'

**** (בעברית: **עשה משהו**) הוא הסינגל השני והאחרון של זמרת הפופ האמריקאית בריטני ספירס מתוך אלבום הלהיטים, Greatest Hits: My Prerogative.

לראשונה, ספירס התנסתה בבימוי קליפ וביימה את הקליפ לשיר "", למרות שהייתה לה עזרה מבאמי הקליפים הקודמים שלה, בילי וודרוף ("Born to Make You Happy," "Overprotected").
בתחילת הקליפ יש שער שכתוב עליו מונה ליזה והשער נפתח ומראים את בריטני רוקדת בדאנס בר לצד חברותיה שעל הבר יושב גבר המזכיר את האקס שלה, ג'סטין טימברלייק. סצנה נוספת בקליפ מראה את בריטני נוהגת ברכב ורוד בעננים. בסצנה הראשונה רואים את ספירס נוהגת ברכב יחד עם חברותיה כאשר על דלת הנהג יש את לוגו המותג לואי ויטון, בעקבות זאת תבעה החברה את ג'ייב רקורדס בסך 80,000 יורו, ב-2007 זכו בתביעה.
הנושא נגרר לרשת והקליפ נדחה ולא הוקרן ברשויות שידור טלוויזיה.
ב-19 ביולי 2015 הועלה הווידאו קליפ לאתר ה-Vevo של ספירס עם הגבלת צפייה במדינות מסוימות, שיעור הצפייה נכון לדצמבר 2015 הוא 1,600,000 צפיות.

## מיקומי שיא
השיר היה להצלחה במדינות אירופה שם נכנס לעשירייה הפותחת בכ-8 מדינות, באוסטרליה זכה השיר להצלחה דומה כאשר הגיע בשיאו למקום השמיני במצעד והגיע למעמד זהב על סך מכירות של כ-35,000 עותקים. הסינגל מכר 105,000 עותקים בבריטניה ונכנס למקום השישי במצעד.
על אף שאינו שוחרר כסינגל רשמי בארצות הברית הסינגל הצליח לחדור למצעד הבילבורד בעקבות השמעות ברדיו והורדות דיגיטליות בלבד דבר שנחשב באותה תקופה להישג עבור שיר ללא פורמט פיזי ווידאו. בקנדה זכה לאותו מצב אך הצליח לחדור לטופ 20 במצעד. מכירות הסינגל מסתכמות בכ-1,000,000 עותקים.

## נתוני מכירות

## קישורים חיצוניים
* 

## הערות שוליים

קטגוריה:שירי בריטני ספירס
קטגוריה:שירים באנגלית
קטגוריה:וידאו קליפים מעוררי מחלוקות
קטגוריה:שירי אלקטרופופ
קטגוריה:שירי דאנס-פופ
קטגוריה:שירי זהב בארצות הברית
קטגוריה:סינגלים בהוצאת ג'ייב רקורדס
Someday (I Will Understand)

**** (בעברית: **יום אחד (אני אבין)**) הוא סינגל מאת זמרת הפופ האמריקאית בריטני ספירס שיצא במהלך שנת 2005 בדי וי די Chaotic. השיר נכתב על ידי ספירס עצמה, שבועיים לפני שידעה על הריונה של ילדה הראשון, שון פרסטון פדרליין, לכן היא מתייחסת לשיר כ"נבואה שהגשימה את עצמה".
השיר זכה לביקורת חיובית, ולהצלחה רבה במצעדים.

## וידאו קליפ
הקליפ עבור השיר נראה בהופעת בכורה בסדרת המציאות של ספירס, Britney & Kevin: Chaotic. זהו הווידאו הראשון והיחיד של ספירס שכולו מצולם בשחור-לבן.

## מיקומי שיא

## קישורים חיצוניים

קטגוריה:שירי בריטני ספירס
קטגוריה:שירים באנגלית
קטגוריה:שירים שנכתבו על ידי בריטני ספירס
קטגוריה:שירים שהופקו על ידי גאי סיגסוורת'
קטגוריה:וידאו קליפים בשחור-לבן
קטגוריה:וידאו קליפים שבוימו על ידי מייקל האוסמן
קטגוריה:שירים על הורות
קטגוריה:בלדות משנות ה-2000
קטגוריה:בלדות פופ
קטגוריה:סינגלים בהוצאת ג'ייב רקורדס
קובץ טקסט

**קובץ טקסט** הוא סוג של קובץ המשמש לשמירת תוכן במערכת קבצים כרצף של שורות המופרדות זו מזו בתווים מיוחדים מוגדרים מראש. סיום הרצף מצוין באמצעות תו מיוחד אחד או יותר המכונה End-of-file (ובקיצור: EOF). קובצי טקסט יכולים להכיל תוכן טקסטואלי ויכולים להציג כך מידע בינארי כל עוד הוא מקודד באופן שאינו סותר את מבנה קובץ הטקסט והשימוש בתווים המיוחדים המשמשים אותו.

ניתן לחלק את כל סוגי הקבצים לשניים: קובצי טקסט וקבצים בינאריים.

בשל פשטותם ונגישותם לקורא האנושי, משמשים קובצי טקסט פעמים רבות לאחסון נתונים, גם אם הם לא אמורים להיות קריאים על ידי גורם אנושי. השימוש בקובצי טקסט חוסך בעיות רבות שמציב השימוש בקבצים הבינאריים לסוגיהם: היצמדות לפורמט קבוע, חשיבות לסדר הכתיבה של הבתים ואף התלות במילה של המחשב נמנעת. יתרה מזאת, שיקום קובץ טקסט מהשחתת נתונים שאירעה לרוב פשוטה משמעותית משיקום קובץ בינארי שעבר אירוע דומה, ובמרבית המקרים ניתן להמשיך ולעבד את הקובץ הטקסטואלי גם לאחר האירוע. יחד עם זאת, במידה וקובץ טקסט אכן משמש לאחסון טקסט, האנטרופיה שלו נמוכה למדי, כך שנפח הקובץ הנדרש לאחסון המידע גדול משמעותית מהמינימום הנדרש לאחסון המידע הזה בהצגתו באנטרופיה גבוהה.

## מבנה
קובץ טקסט יכול להכיל תוכן טקסטואלי בשפה כלשהי. במקרה זה לקובץ לא יהיה מבנה מוגדר פרט לחלוקה לשורות ולסוף קובץ:

 כך נראה קובץ טקסט עברי לדוגמה
 ללא מבנה מוגדר
 מספר השורות ואורכן אינם קבועים
 אלא רק התווים המגדירים סוף קובץ וסוף שורה

קובץ טקסט יכול להכיל תוכן שחייב לעמוד במבנה מוגדר כך שתוכנה חיצונית תוכל לעבד אותו כראוי. קובצי HTML לדוגמה הם קובצי טקסט שחייבים לעמוד בפורמט המוגדר על ידי W3C:


```html4strict
<!DOCTYPE html PUBLIC "-//W3C//DTD HTML 4.0//EN" "http://www.w3.org/TR/REC-html40/strict.dtd">
<html lang="he">
<head><title>עמוד דוגמה</title></head>
<body>
<p>זהו עמוד לדוגמה.</p>
</body>
</html>
```


תוכן אחר שיכול לאחסן קובץ טקסט הוא למשל תמונה המורכבת מתווים טקסטואליים. קבצים אלו נקראים אמנות ASCII. לדוגמה:

 (\___/)
 (=*.*=)
 (")__(")

## עריכת קובצי טקסט
פתיחת קובצי טקסט לתצוגה למשתמש נעשית באמצעות עורכי טקסט, המציגים על פי רוב את התוכן של הקובץ באופן מלא לפי הפורמט הנדרש. חלק מעורכי הטקסט מאפשרים למשתמש להציג גם תווים מיוחדים וגם תווים שאינם טקסטואליים, בעוד שחלק מעורכי הטקסט מסתירים אותם מהמשתמש.

## פורמטים
הפורמט הסטנדרטי המקובל ברוב המוחלט של מערכות ההפעלה הוא ASCII, אם כי אלו נבדלות זו מזו באופן הקידוד של תווים שאינם טקסטואליים, וכן בתווים המיוחדים המסמנים את סוף השורה ואת סוף הקובץ.

פורמטים נוספים הם MIME, וקבצים בסיומת  המוגדרים על ידי מערכת ההפעלה (חלונות למשל).

## ראו גם
* קובץ בינארי
* יוניקוד
* קידוד תווים

## קישורים חיצוניים

*
דג בבל

**דג בבל** הוא בעל חיים בדיוני המופיע בספר "מדריך הטרמפיסט לגלקסיה" מאת דאגלס אדמס. ייחודו של הדג הוא יכולתו לגרום לאדם המשחיל אותו לאוזנו להבין כל שפה. 

על פי הספר, הדג

 

מקור שם הדג הוא בסיפור מגדל בבל מן התנ"ך, שהוא למעשה ההסבר התנ"כי להיווצרות השפות השונות בקרב בני האדם. דג בבל הוא דרכו של אדמס ליצור פרודיה על הבדלי השפה בין תרבויות שונות, נושא שנוטים להתעלם ממנו בספרות המדע הבדיוני.

אדמס מוסיף טיעון תאולוגי שעל פיו אלוהים איננו קיים, מכיוון שקיום האלוהים מבוסס על אמונה, והוכחת קיומו תרוקן ממשמעות את האמונה בו. מצד שני הדג הוא יצור שלא סביר שהתפתח באבולוציה אקראית, ללא עזרה של אלוהים. מכאן שהדג מוכיח את קיומו של אלוהים, ומכאן שאלוהים לא קיים.

כלי התרגום באתר !Yahoo קרוי "דג בבל", בהשראת הדג מספרו של אדמס.

## קישורים חיצוניים
* כלי התרגום "דג בבל" באתר !Yahoo

קטגוריה:מדריך הטרמפיסט לגלקסיה
קטגוריה:בעלי חיים בדיוניים
כרובי

שמאל|ממוזער|250px|כרובי (מימין) וצופה צעיר
**כרובי** (באנגלית: **Grover**) הוא שמה של בובה מתוכנית הטלוויזיה "רחוב סומסום" שהופקה במקור לערוץ PBS ושודרה בישראל בגרסה הישראלית לתוכנית בטלוויזיה החינוכית בין השנים 1983–1987. התוכנית שודרה בשידורים חוזרים בסוף שנות השמונים ותחילת שנות התשעים. 

את דמותו של כרובי בגרסה הישראלית דיבב ישראל גוריון ולאחר מכן דיבבו אותו אייל לוי ויואב היימן. לאחרונה חזר כרובי בגרסה החדשה של התוכנית בערוץ הופ!. מקור השם בגרסה הישראלית ככל הנראה על בסיס הדמיון בין ראש הבובה לכרוב.

כרובי הוא מפלצת חביבה בעלת פרווה כחולה, אף אדום או ורוד וקול צרוד אשר מנסה ללמד את הצופים מושגים שונים בדרך הומוריסטית ומצחיקה. 

לאורך הסדרה כרובי עובד במקצועות שונים כגון: מלצר, גיבור על, איש מכירות, מאמן ועוד.

## יחסיו עם דמויות אחרות
לאורך הסדרה היו לכרובי יחסים עם מספר דמויות קבועות שהופיעו בקטעיו. 

אמו של כרובי דומה לו במראה, אך היא יותר נמוכה ממנו, יותר שמנה ממנו, האף שלה בצבע כתום, ובנוסף היא מרכיבה משקפיים, לובשת שמלה ויש לה שיער חום.

בתחילת קטעיו עם קרמיט הצפרדע, נוהג כרובי לפעמים להסתער על קרמיט ולתת לו מכה "חברית" מאחור, כשבאחד הקטעים קרמיט בעצמו עושה את אותו הדבר לכרובי. בקטעים אחרים בכיכובם של השניים כרובי הופיע כסוכן מכירות אצל קרמיט בביתו, כשהוא מוכר דברים שהם חסרי תועלת עבור קרמיט, כגון מחמם אוזניים (לקרמיט אין אוזניים). בקטעים אחרים, שבהם קרמיט מלמד לכתוב אות באנגלית בעזרת אצבעו, כרובי מגיע ומתרשם מהאות על ידי השמעת מילה שמתחילה באותה אות (לדוגמה: כשקרמיט לימד לכתוב את האות M, כרובי הגיב בצליל הרושם "מְּמְּם"). בראיון שנתן בתוכנית האירוח של ג'ימי קימל בשנת 2005, אמר כרובי שקרמיט הוא חברו הטוב ביותר.

בקטעים עם מלקוש הקוסם כרובי שימש מתנדב קבוע, ולאחר מכן ניסה את הקסם בעצמו ללא הצלחה.

בקטעי המסעדה הוא מסעיד באופן קומי לא מוצלח את מיסטר ג'ונסון, בובת אדם כחול בעל שיער ראש ושפם בצבע חום או שחור, אשר משמש לקוח קבוע במסעדה של איציק (צ'רלי במקור). מיסטר ג'ונסון מופתע לגלות אותו כמעט בכל מקום בילוי שאליו הוא מגיע, ואף בביתו כמברק מזמר וכמוכר פאות נוכריות.

## קישורים חיצוניים

קטגוריה:דמויות מרחוב סומסום
נילי נאתכו

**נילי נאתכו** (באדיגית: **Нили Натхъо**; 18 בפברואר 1982 – 5 בנובמבר 2004) הייתה כדורסלנית צ'רקסית-ישראלית. שיחקה בקבוצות מכבי רעננה ואליצור רמלה. נאתכו נהרגה בתאונת דרכים בגיל 22.

## ביוגרפיה
נאתכו נולדה בכפר הצ'רקסי כפר כמא שבגליל התחתון, למשפחה צ'רקסית-מוסלמית. בת דודתו של הכדורגלן וקפטן נבחרת ישראל, ביברס נאתכו. היא החלה לשחק כדורסל בגיל שבע, ועד מהרה התבלטה על פני יתר חברותיה. בהיותה בת 14, עברה משפחתה להתגורר באבן יהודה, כדי שתוכל להתאמן ולשחק בקבוצה המקומית. התאמנה בווינגייט. בעונתה הראשונה בקבוצת הילדות של אבן יהודה, הובילה אותה לתואר הראשון בתולדותיה - גביע המדינה. בעקבות ההצלחה שלה בקבוצת הילדות של אבן יהודה בשנה שלאחר מכן היא הצטרפה לקבוצה של תיכון אוסטרובסקי ברעננה, בו למדה ושיחקה בשלוש השנים הבאות. בעונתה האחרונה בתיכון, בשנת 2000, זכתה קבוצת הכדורסל באליפות בתי הספר התיכונים.

באותה עונה החלה לשחק גם במדי מכבי רעננה מליגת העל. עונת הפריצה שלה הגיעה שנה מאוחר יותר, אז נבחרה גם לתגלית העונה. בשתי עונותיה הראשונות ברעננה, הייתה שותפה לזכייתה של הקבוצה בגביע המדינה. בעונתה השלישית ברעננה, עונת 2001/02 קלעה בממוצע 13.7 נקודות למשחק, מה שהפך אותה לקלעית הישראלית הטובה ביותר בעונה זו.

בשנת 2003, לאחר ארבע עונות ברעננה, עברה יחד עם מאמנה, טל נתן לקבוצת אליצור רמלה, עמה זכתה בדאבל. מעמדה בקבוצה זו ירד לעומת מעמדה ברעננה, ומספר דקות המשחק שלה פחת בכמחצית בהשוואה למספר דקות המשחק שלה ברעננה.

נאתכו שיחקה במדי נבחרות הכדורסל הצעירות של ישראל. בשנת 2002 זומנה לראשונה לנבחרת הבוגרת של ישראל, ובהמשך נטלה חלק במשחקי הנבחרת באליפות אירופה שנערכה ביוון ב-2003.

חודשיים לפני מותה של נאתכו, לאחר שנים רבות בהן חיה יחד עם משפחתה הרחק מכפר כמא, חזרה המשפחה להתגורר בכפר.

נאתכו הספיקה לשחק שני משחקים בלבד במדי אליצור רמלה בתחילת עונת 2004/05, בטרם נהרגה.

### מותה
בשעות הערב של יום שישי, 5 בנובמבר 2004 נהגה נאתכו ברכב הפורד פוקוס שברשותה יחד עם ארבע נוסעות נוספות. תוך כדי נהיגה על כביש 767 הסמוך לבית הוריה שבכפר כמא, איבד הרכב שליטה מסיבה לא ידועה, סטה לנתיב הנגדי והתנגש בג'יפ.

נאתכו בת ה-22 ואחותה דיאנה נאתכו בת ה-19 נהרגו במקום, ואילו בת דודתה רג'א תלש בת ה-24 מתה זמן קצר לאחר מכן מפצעיה בבית החולים. שתי נוסעות נוספות במכונית, אשר היו גם כן קרובות משפחה של נאתכו, נפצעו באורח קשה באותה התאונה.

## קישורים חיצוניים

* נילי נאתכו, באתר אליצור רמלה
* 

## הערות שוליים

קטגוריה:כדורסלניות אליצור רמלה
קטגוריה:כדורסלניות נבחרת ישראל
קטגוריה:הרוגות תאונות דרכים בישראל
קטגוריה:בוגרות תיכון אוסטרובסקי
קטגוריה:בוגרי תיכון אוסטרובסקי
קטגוריה:צ'רקסים ישראליים
קטגוריה:נשים מוסלמיות
קטגוריה:ישראליות שנולדו ב-1982
קטגוריה:ישראלים שנולדו ב-1982
קטגוריה:ישראליות שנפטרו ב-2004
קטגוריה:ישראלים שנפטרו ב-2004
אברהם יוזפוביץ

**אברהם (יאן) יוזפוביץ** (=בן יוסף) (1449–1519) היה יהודי מומר, מוכס ולבסוף שר אוצר בפולין, תחת מלכותו של זיגמונד הראשון.

משפחת יוזפוביץ שנקראה בתחילה "של יוסלה" על שם אבי המשפחה, יוסף, שהיה מוכסן מקייב, התעשרה מאוד. הבן, אברהם, הצטרף לעסקי אביו, ולאחר מכן פתח בית מכס בקובנה. לקראת סוף המאה ה-15 התנצר, והתמנה לסטרוסטה, כלומר, נציג הדוכס הגדול של ליטא בקובנה. אט אט נוצר קשר בינו לבין זיגמונד הראשון, עוד בהיותו נסיך. כאשר התמנה זיגמונד למלך (1506), למרבה ההפתעה, הציע לו את משרת שר האוצר של פולין וליטא (1510), והעניק לו במתנה אחוזה ליד וילנה. 

בניגוד למומרים אחרים בתקופתו, אברהם לא פעל נגד היהודים אלא להפך, ביסס עוד יותר את מעמד המוכסנים היהודים בפולין, ובכך עזר גם לכלכלה הפולנית. כמו כן, פעל אברהם גם נגד גזירות גירוש על יהודי פולין וליטא.

בספרו העלילתי של הרב מאיר להמן מסופר כי בסוף ימיו חזר אברהם ליהדות וברח מפולין.

## ספר על אברהם יוזפוביץ
מאיר להמן, **האנוסים מווילנה**, בהוצאת "נצח".

## קישורים חיצוניים
אברהם יוזפוביץ, באתר על קובנה (טקסט 6) 

קטגוריה:יהודים מומרים פולנים
קטגוריה:יהודים שהתנצרו
קטגוריה:פוליטיקאים יהודים פולנים
קטגוריה:נפטרים ב-1519
אין סיטו

**אִין סִיטוּ** (בלטינית: **In situ**; בעברית: **בָּאֲתָר, בַּמקום**) הוא מונח המשמש לתיאור מיקומו היחסי של סובייקט או מיקומה של פעולה, הנמצאים או מתבצעים במיקומם המקורי, הטבעי או הראשוני; משמעותו המדויקת של המונח תלויה לפיכך בהקשר. בתחומי ידע מסוימים, שבהם נודעת חשיבות למיקומו של הסובייקט, כמו בגאולוגיה או ארכאולוגיה, זכה המונח למשמעות אנליטית (בעברית: באתרו). בתחומי ידע אחרים, בעיקר הקשורים למדעי הטבע, משמש המונח להבחנה בין שיטות מדעיות או הנדסיות שונות, שמתבצעות במקום עצמו: ברקמה, בכלי הרכב, בשכבה הגאולוגית הרצויה וכו'.
* בגאולוגיה – "אין סיטו" מציין סלע או שכבת סלעים, קרקעות או מאובנים הנמצאים במקום בו נוצרו, הושקעו או התאבנו. סלעים המצויים במקום בו נוצרו מכונים "סלעים אוטוכתוניים"  בניגוד ל"סלעים אלוכתוניים" , שהם סלעים שזזו ממקומם (או שהרכיבים שמהם נוצרו הגיעו עם הזרם). לדוגמה גלישון, שהוא יריעת סלע או גוף סלעי גדול שהוסטו אופקית למרחק רב ממקומם המקורי בעקבות העתקה או קימוט חריף. "אין סיטו" משמש להבחנה בין בליה לבין סחיפה. סחיפה דורשת אמצעי הובלה (כדוגמת רוחות, קרחונים או מים) בעוד שבליה מתרחשת אין סיטו. לעיתים קרובות מתוארים תהליכים גאוכימיים כפועלים על החומר אין סיטו.
* באונקולוגיה – הביטוי מציין גידול סרטני שלא שלח גרורות.
* בהפקת אנרגיה – טכנולוגיה חדשה יחסית להפקת דלק מפצלי שמן אין סיטו, המאפשרת הפקת ביטומן נוזלי וגזי והמתבססת על חימומם של פצלי השמן בעומק המכרה (ללא כרייתם או חציבתם) לטמפרטורות גבוהות (350–600 מעלות צלזיוס). לעומת זאת, השיטה המסורתית - הפקת הדלק כאשר הפצלים נכרים מבטן האדמה ומטופלים מעל הקרקע, נקראת "אקס-סיטו".

## ראו גם
*באתרו
* היברידיזציה באתר ("הכלאה In situ")
* ניצול משאבים מקומיים (In-situ resource utilization) - מושג בחקר החלל

## קישורים חיצוניים

## הערות שוליים

קטגוריה:מילים וביטויים בלטינית
קטגוריה:רפואה
קטגוריה:מונחים בחפירה ארכאולוגית
קטגוריה:גאולוגיה
נסיכות אפירוס

**נסיכות אפירוס**, או בתוארה היווני: **דספוטט אפירוס** (ביוונית **Δεσποτάτο της Ηπείρου**), הייתה מדינה שנוצרה בתקופת מסע הצלב הרביעי, ב-1205, כשהצלבנים כבשו את קונסטנטינופול וחילקו את האימפריה הביזנטית למספר מדינות.

הנסיכות ראתה עצמה יורשת של האימפריה הביזנטית, אך לאחר תקופת התרחבות שבה והצטמקה, איבדה את כוחה וחשיבותה והייתה לעוד מדינה קטנה בתוך הפסיפס הבלקני, עד שחדלה להתקיים בעקבות הכיבוש העות'מאני ב-1479

## קישורים חיצוניים

* 
* 

קטגוריה:מדינות לשעבר בבלקן
קטגוריה:האימפריה הביזנטית: היסטוריה
קטגוריה:יוון: ימי הביניים
רשימת ריום

**רשימת ריום**, או Répertoire des oeuvres d'Antonio Vivaldi – רפרטואר יצירותיו של אנטוניו ויוואלדי, הנכתבת לרוב כראשי התיבות RV (Ryom-Verzeichnis, בעברית: מדריך ריום), היא קטלוג חלקי של היצירות מאת המלחין אנטוניו ויוואלדי הנקרא על שם מחברו – פטר ריום. הקטלוג פורסם בלייפציג ב-1974 והוא מונה את יצירותיו של ויוואלדי במספרים – למשל, הקונצ'רטו "La Pastorella" מצוין בתור RV95. 

קיימים קטלוגים מוקדמים יותר של עבודותיו של ויוואלדי, בהם רשימות רינלדי (פורסם ברומא, 1944), ופינצ'רל (פריז, 1948). כאשר רשימתו של אנטוניו פאנה פורסמה (מילאנו, 1968), ריום כבר החל לעבוד על רשימתו שלו, ולכן נוספו לה יצירות חדשות מאת ויוואלדי שהתגלו במרוצת הזמן. רשימתו של פאנה, בכל אופן, מכילה רק יצירות לכלי נגינה וללא יצירות למקהלה בפרט או זמרים בכלל. 

כדי ליצור מתאם עם הרשימות הקודמות, רשימת ריום מתייחסת לקיטלוגיהם של פאנה (המצוין באות F), פינצ'רל (P) וריקורדי.

## ראו גם
* רשימת יצירות מאת אנטוניו ויוואלדי

קטגוריה:קטלוגים מוזיקליים
משה לנדאו

הרב **משה (רבי משה'לה) לנדאו** (1469 לערך, בריסק - 1564, קרקוב) רב של כמה קהילות חשובות בפולין ובליטא, בהן קרקוב.

רבי משה לנדאו היה נצר למשפחת גאונים, בהם רבי יעקב לנדאו, מחבר ספר אגודת אזוב. היה מגאוני ליטא ופולין, ועוד בצעירותו קנה לו מוניטין של גאון. כבר בגיל 18 היה לרב של בריסק ולראש הישיבה בה, ומכאן קיבל את כינויו "רבי משה'לה" מאחר שהיה צעיר לימים בעת מינויו. נודע שהיה גם בקי בחכמות חיצוניות כמתמטיקה ובחכמת התכונה.

לעת זקנתו (1556) נתמנה לרבה הראשי של קרקוב. למשך תקופה מסוימת, רבי משה איסרליש (הרמ"א) שימש כסגנו, ועמהם גיסו של הרמ"א רבי יוסף כץ. בספרו "דרכי משה", ציטט ממנו הרמ"א הלכה בהלכות אבלות בעניין תענית יאר צייט, וכך תיאר אותו:

נפטר בגיל 95 לערך, בקרקוב. את מקומו כרב הראשי תפס הרמ"א.

## קישורים חיצוניים
* 

קטגוריה:ראשוני האחרונים
קטגוריה:רבנים פולנים
קטגוריה:קרקוב: רבנים
קטגוריה:יהודים הקבורים בבית הקברות היהודי העתיק בקרקוב
בובת וודו

שמאל|ממוזער|150px|בובת וודו דקורה מהמאה הרביעית ברומא העתיקה
שמאל|ממוזער|200px|מנחת בובות וודו לשטן
בכישוף הוודו, **בובת ווּדוּ** היא צלמית בדמות בובה, ציור או תמונה, המייצג את האובייקט שעליו רוצים להשפיע בדרך מאגית: אדם, בעל חיים או חפץ.

## שימוש
לצורך הכישוף מצרפים לצלמית דבר מה (כגון טיפת רוק, קווצת שיער, פריט לבוש) שמקורו באובייקט. הכישוף אמור לגרום לבובה להידמות לאובייקט. לפי עקרון ה"מאגיה הסימפטטית", הדומה מושך את הדומה לו ומשפיע עליו, והפעולות שנעשות בצלמית אמורות להשפיע על האובייקט. אנשים המאמינים במאגיה ורוצים לפגוע פיזית באדם, בעל חיים או חפץ, מכינים בובת וודו בדמותו ופוגעים בה כדי לגרום לו לפגיעה דומה.

## קישורים חיצוניים

קטגוריה:מאגיה
קטגוריה:בובות
קווין פדרליין

**קווין ארל פדרליין** (באנגלית: **Kevin Earl Federline**; נולד ב-21 במרץ 1978), הוא רקדן, דוגמן, שחקן וראפר אמריקני. את עיקר פרסומו קיבל בעקבות נישואיו הקצרים לכוכבת הפופ בריטני ספירס.

## ביוגרפיה
פדרליין נולד בפרזנו שבקליפורניה. בגיל 8 זכה לראשונה בתחרות ראפ בפלורידה. בתקופה זו התגרשו הוריו והוא עבר עם אחיו ואמו לקרסון סיטי, נבדה. בגיל 11, חזרו פדרליין ואחיו לבית אביו. פדרליין לא סיים את בית הספר התיכון, אך השיג תעודת GED (בגרות) במסלול חיצוני.

את הקריירה שלו כרקדן החל כשהיה אחד מרקדני הרקע של אמנים כמו מייקל ג'קסון, ג'סטין טימברלייק, גוון סטפני ועוד.

ב-31 באוקטובר 2006, הוציא פדרליין את אלבומו הראשון כראפר, "Playing with Fire". האלבום זכה לביקורות שליליות במיוחד ונכשל במכירות.

בנוסף הופיע פדרליין במספר הופעות אורח בסדרה "מגרש ביתי", ובהמשך הצטרף לסדרה באופן קבוע.

### חייו האישיים
לפדרליין הייתה מערכת יחסים עם השחקנית שר ג'קסון. בתם נולדה ב-31 ביולי 2002. פדרליין ובריטני ספירס החלו את מערכת היחסים ביניהם בזמן שג'קסון הייתה בהריון עם בנו השני של פדרליין. בנו השני של פדרליין נולד ב-20 ביולי 2004.

ב-18 בספטמבר 2004 נישא פדרליין לבריטני ספירס. לזוג שני בנים (נולדו ב-14 בספטמבר 2005 וב-12 בספטמבר 2006). ב-7 בנובמבר 2006 הגישה ספירס בקשה לגירושין, והחלו מאבקים משפטיים ביניהם על המשמורת על ילדיהם.

כיום מתגורר פדרליין בטרזנה, קליפורניה.

## קישורים חיצוניים

* 

קטגוריה:ראפרים אמריקאים
קטגוריה:רקדנים אמריקאים
קטגוריה:דוגמנים אמריקאים
קטגוריה:אמריקאים שנולדו ב-1978
המפקח מגרה

[ממוזער|פסל הפקד מגרה ב[דלפזייל שבהולנד]]
**הפקד מגרה** (בצרפתית: **Commissaire Maigret**) הוא דמות בדיונית, פרוטגוניסטית, גיבור 76 רומנים בלשיים ו-28 נובלות פרי עטו של הסופר הבלגי ז'ורז' סימנון שיצאו לאור בשנים 1931–1972.

הפקד **ז'ול מגרה** הוא אדם מרשים, רחב כתפיים ורגזן, אשר משתהה בעבודתו הבלשית. טכניקת החקירה שלו מבוססת על הבנת אישיותם של הדמויות המרכזיות בחקירה והאינסטינקטים שלו. הפקד מגרה עובד במשטרת פריז, ועל-כן רוב פועלו בפריז וסביבותיה, אך לא פעם הוא נשלח על ידי המחבר לפעילות מחוץ לפריז, ואף מחוץ לצרפת.

סיפוריו של הפקד מגרה מתרחשים בין שנות ה-30 לשנות ה-60 של המאה ה-20. סיפורי מגרה עובדו לרדיו ולטלוויזיה. עשרה שחקנים שונים (צ'ארלס לוטון, ברונו קרמר, ז'אן גאבן, ז'אן רישאר, ג'ינו סרווי, מייקל גמבון, רופרט דייוויס, באזיל סידני, מוריס דנהם, רואן אטקינסון) גילמו את הדמות בסדרות טלוויזיה שונות.

## ספרים
### הרומנים

### הסיפורים הקצרים

## אזכור במדיות אחרות
### רדיו
מוריס דנהם גילם את מגרה בתסכיתי רדיו עבור BBC Radio 4 בשנים 1992–2002. לאחר מותו של דנהם ניקולס לה פרבוסט גילם את המפקח בשנת 2003.

### קולנוע וטלוויזיה
ספרי מגרה עובדו לסרטי טלוויזיה ולסדרות טלוויזיה במקומות רבים בעולם והמפקח מגרה גולם על ידי שחקנים צרפתיים, בריטיים, איריים, אוסטרים, גרמנים, איטלקיים, הולנדיים, יפניים ורוסיים.

בגרסה הצרפתית, Les Enquêtes du Commissaire Maigret, ז'אן רישאר גילם את דמותו של הפקח בסדרה שרצה בשנים 1967–1990 במשך 80 פרקים. מאוחר יותר ברונו קרמר  גילם את הדמות ב-54 פרקים בשנים 1991–2005.

ג'ינו סרווי גילם את הדמות עבור הטלוויזיה האיטלקית, בשנים 1964–1972. הסדרה עיבדה 14 ספרים ו-2 נובלות.

בברית המועצות, שחקן התיאטרון בוריס טנין גילם את הדמות במספר סרטי טלוויזיה בשנות ה-70 של המאה ה-20. כמו כן, הסובייטים גם עיבדו את הדמות לקולנוע, בסרטי הקולנוע השונים המפקח מגרה גולם על ידי השחקנים ולדימיר סמוילוב וארמן ג'יגרחניאן.

ביפן, קיניה אייקאווה גילם את מגרה בגרסה שעובדה ליפן והציגה את מגרה בעולם המודרני של יפן. מגרה כונה המפקח מגרה קיישי, בסדרה בת 25 פרקים ושודרה בשנת 1978 בערוץ Asahi TV.

בגרסאות הבריטיות למפקח מגרה הדמות גולמה תחילה על ידי רופרט דייוויס בשנת 1960 ב-52 עיבודים עבור ה-BBC. באזיל סידני גילם את מגרה בפרק הפיילוט של הסדרה.

מייקל גמבון גילם את המפקח מגרה עבור ערוץ ITV בשנים 1992–1993 בסדרת הטלוויזיה "המפקח מגרה", הסדרה עיבדה 12 סיפורים בלבד. רואן אטקינסון לוהק לגלם את המפקח מגרה, בהפקה מחודשת של סדרת סרטי טלוויזיה, ששודרו בערוץ ITV בשנים 2016–2017.

## קישורים חיצוניים

* MAIGRE, אתר המוקדש למפקח מגרה ומכיל יצירות של סימנון מתורגמות לאנגלית, מאמרים רבים וחומר נוסף 
* 
* 
* 
* 

קטגוריה:שוטרים בדיוניים
קטגוריה:ספרים שעובדו לבמה
קטגוריה:100 הספרים של המאה של לה מונד
בסוד העניינים

**בסוד העניינים** היא תוכנית טלוויזיה לימודית ששודרה בטלוויזיה החינוכית הישראלית בין השנים 1991–1992 ובשידורים חוזרים באמצע שנות התשעים. התוכנית יועדה לתלמידי כיתות ב'–ג', וביקשה להקנות להם מיומנויות של הבנת הנקרא. התוכנית הופקה בעקבות הפופולריות הגדולה לה זכתה התוכנית "בלי סודות". את התוכנית ליוו קלטות וידאו ושתי חוברות עבודה לתלמידים.
## פורמט
התוכנית המחישה לצופה את תהליך הבנת הנקרא באמצעות שירים ומערכונים אותם הובילו מנחי התוכנית: חני נחמיאס, אושיק לוי, נתן נתנזון וחנן גולדבלט.

בתוכנית נעשה גם שימוש באנימציה עם הדמויות "קפיץ קפוץ", "גלגול", "קומקום", "זומזום" ו"ראשראש". את הדמויות והפתיח יצר איתן קדמי. 
*"ראשראש" נתקל תמיד בבעיות בזמן שקרא והדמויות האחרות באו תמיד לעזרתו (דובב על ידי איילת לוין).
*"קפיץ קפוץ" הסביר כי יש להמשיך לקרוא (דובב על ידי אברי גלעד).
*"גלגול" הסביר כי ייתכן ויימצא רמז אם חוזרים לאחור (דובב על ידי אייל ברטונוב ובהמשך על ידי דודו זר).
*"קומקום" הסביר כי לעיתים לא כל המידע נתון ובמקרים אלו יש לחפש מידע בראש או במקום אחר (דובב על ידי ניקו בר).
*"זומזום" הסביר כי הפתרון עשוי להיות בפנים וכדאי לבדוק היטב את המילים (דובב על ידי דני שגב).

בעידן החד ערוצי בישראל, התוכנית זכתה לאחוזי חשיפה גבוהים מאוד בקרב הילדים.

את שיר הפתיחה של הסדרה כתבה אילנה לופט, הלחין שלמה יידוב ושר אריאל זילבר.

## פינות התוכנית
***לראשראש יש בעיה** - ראשראש היה קורא משפט (שבדרך כלל היה קשור למערכון שבא לפניו) ומתקשה להבינו, ואז אחת מארבע הדמויות האחרות (קפיץ קפוץ, גלגול, קומקום וזומזום) הייתה מסייעת לו להבין אותה.
***סיפור קצר ארוך** - פינת המשך לפינה "סיפור קצר" של בלי סודות. בפינה זו הוצגו סיפורי-עם, ובכל אחד מהם, אחת הדמויות (לרוב הדמות הראשית) לא ידעה מה לעשות במצב שאליו הגיעה, ומבקשת לעיתים מהמספר שישוב לדף שהיה לפני כן או שאחת הדמויות הייתה מסבירה לה את הביטוי שלא היה מובן. (לדוגמה: בסיפור העם הרשל'ה בפונדק, סופר שבעלי הפונדק לא מכניסים את אורחיהם ביד רחבה, והם חשבו שמדובר בידיים שלהם ובדף הבא מתגלה שמדובר בביטוי שמתאר אנשים קמצנים).
***המשרד** - פינה שבה שתי עובדות (דבי בסרגליק ורובי פורת שובל) חולקות משרד משותף ומשוחחות זו עם זו. בתחילת כל פינה מראים את אופן הרכבת התפאורה של הפינה.
***חידה מצחיקה** - פינת המשך לפינת הבדיחות של בלי סודות.
***בית המשפט** - אושיק, בתפקיד השופט, דן בכל פעם במקרה תביעה אחר. בסוף כל מערכון התגלה כי המחלוקת בין שני הצדדים נוצרה עקב טעות בהבנת הנקרא מצד התובע או הנתבע.
***המסעדה** - כהמשך לסדרת מערכוני המסעדה של "בלי סודות", גם כאן היה נתן בתפקיד המלצר. בחלק מהמערכונים השתתפו חני, אושיק וחנן בתפקיד העוזרים הלא-יוצלחים שלו.
***גשש-בלש** - עקב הפופולריות הרבה לה זכתה הדמות ב"בלי סודות" השיבו אותה למספר מערכונים גם כאן. כהרגלו, היה הבלש מנסה לפתור בעיות ומסתבך עקב "קומדיה של טעויות". למשל, באחד הפרקים הוא חיפש מישהו שיתקן ספסל שנשברו לו הרגליים. כשראה שלט בו כתוב "אורתופד מומחה לשברים" הסיק בטעות שמדובר באדם המתקן שברים ברהיטים. כשסיפר לאורתופד (נתן) שהבעיה שלו היא רגליים שבורות, מצא עצמו בסופו של דבר עם גבס על שתי רגליו.

## קישורים חיצוניים

*  
* 

## הערות שוליים

קטגוריה:הטלוויזיה החינוכית הישראלית - תוכניות ללימודי עברית
קטגוריה:תוכניות טלוויזיה ישראליות שעלו לשידור בשנת 1991
Candy Can Do It

**Candy Can Do It** היא תוכנית ללימוד אנגלית שהופקה על ידי הטלוויזיה החינוכית הישראלית בסוף 1989 ושודרה ב-1990.

## עלילה
הסדרה עקבה אחר קורותיהם של שני אחים, ילד דתי בשם רוני (ירדן צל) וילדה בשם שירלי (מיטל פישר), אשר פוגשים באולפן צילומים במאי וידאו קליפים בשם יונתן (איקה זהר), אשר לו מחשב-על שנקרא "קנדי" (גיליה שטרן). קנדי בעלת בינה מלאכותית ומסוגלת לדבר, לשיר, לנגן ולהקרין הולוגרמות תלת־ממדיות וסרטונים. קנדי אחראית על הפקת כל האלמנטים הוויזואלים בווידאו קליפים, וכן יצירת המנגינות. בתחילת התוכנית הילדים מתקבלים לעבוד כשחקנים בסטודיו, יחד עם קנדי והבמאי, לאחר שהם עוברים מבחן בד. במהלך התוכנית שולבו שירים שמטרתם הקניית השפה האנגלית.

בסדרה שולבו בכל פרק קטעי שירה מתוכנית הטלוויזיה האמריקאית  ששודרה בין השנים 1985–1998.

הסדרה הייתה מיועדת לשנה הראשונה של לימוד השפה האנגלית (כיתות ג' או ד'). לסדרה הופקו תשעה פרקים והתלוו אליה שני ספרי עבודה ושתי קלטות אודיו וכן גם שווקו שלוש קלטות וידאו עם פרקי הסדרה.

## משתתפים
* איקה זהר – הבמאי יונתן
* ירדן צל – הילד רוני
* מיטל פישר – הילדה שירלי
* גיליה שטרן – מחשב העל "קנדי", דמויות-אורח אנושיות
* עדי אורני - הליצנית האפּי.
* אורה חיון - השופטת בתחרות הקט-רגל. 
## פרקים
#"Old Mcdonalds's farm"
#"People in the bus"
#"Happy" (כולל גם השיר "Put up happy face")
#"Circus is coming to town"
#"Bingo"
#"Win or lose"
#"There's a hole in my bucket"
#"The Fireman"
#"These bones"

## קישורים חיצוניים

* 

קטגוריה:תוכניות טלוויזיה ישראליות לילדים
קטגוריה:תוכניות טלוויזיה ישראליות שעלו לשידור בשנת 1989
קטגוריה:הטלוויזיה החינוכית הישראלית - תוכניות ללימודי אנגלית
מרחק גנטי

**מרחק גנטי** הוא מדד לסטייה הגנטית בין מינים או בין אוכלוסיות בתוך מין, בין אם המדד מתייחס לזמן קיומו של אב קדמון משותף או לדרגת בידול. לאוכלוסיות עם אללים רבים דומים יש מרחקים גנטיים קטנים. זה מצביע על כך שהם קשורים קשר הדוק ויש להם אב קדמון משותף צעיר יחסית.

בבדיקת המרחק הגנטי מודדים את הדמיון של החומר הגנטי בין מינים שונים ובין פרטים בתוך אותו מין. הבדיקה מאפשרת לשחזר היסטוריה של אוכלוסיות. כדוגמה: עדויות למרחק גנטי מצביעות על כך שאוכלוסייה אנושית שמדרום לסהרה ואוכלוסייה אנושית באירואסיה התפצלו לפני כמאה אלף שנה לפחות. לרוב נבדקים המרחקים הגנטיים בין גזעים שונים של בעלי חיים מבויתים על מנת לקבוע על אילו גזעים יש להגן על מנת לשמור על גיוון גנטי.

מרחק גנטי משמש גם להבנת מקור המגוון הביולוגי.

## ראו גם
*האב הקדמון הכולל
*גן

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:גנטיקה
מחלף גבעת שמואל

**מחלף גבעת שמואל** (נקרא גם "**מחלף קוקה קולה**") הוא מחלף בכביש 4 שנפתח לתנועה במרץ 1990. הוא משמש ככניסה הראשית לגבעת שמואל וככניסה דרום־מזרחית לבני ברק.

המחלף בנוי מגשר העובר מעל כביש 4 שבשני קצותיו צמתים מרומזרים. הנוסעים דרומה בכביש 4 אל גבעת שמואל נכנסים לתוך העיר בני ברק לשם עלייה על הגשר. גשר זה סגור בשבתות וחגים.

ליד המחלף עתיד להיפתח מסוף גבעת שמואל.

## הערות שוליים

[ימין|ממוזער|250px|מבט מ[גשר המחלף לכביש 4 בכיוון דרום]]

גבעת שמואל, מחלף
קטגוריה:בני ברק: מבנים
קטגוריה:גבעת שמואל: תחבורה
קטגוריה:בני ברק: תחבורה
גבעת שמואל
מחלף חולות

**מחלף חולות** הוא מחלף המפגיש בין כביש 4 ונתיבי איילון. הוא מהווה את הקצה הדרומי של נתיבי איילון. המחלף נקרא על שם שטחי החולות והדיונות המאפיינות את האזור שבו נמצא המחלף. המחלף הוא מסוג "Y" חלקי, כיוון שמתאפשרת בו פניה שמאלה באמצעות רמפת יעף מכביש 4 לנתיבי איילון, בעוד שפנייה שמאלה מנתיבי איילון לכביש 4 לכיוון צפון אינה קיימת. המחלף נבנה בשנת 1995.

המחלף מהווה את הקצה הדרומי של נתיבי איילון, אולם חברת נתיבי איילון מחזיקה בתוכנית להארכת הנתיבים עד לצפון אשדוד תוך חיבור לנמל אשדוד. על פי תוכנית זו, מחלף חולות יהפוך ממחלף מזלג לנקודת חיבור והשקה בין שני הכבישים. אולם, תוכנית זו לא עתידה לצאת אל הפועל בשנים הקרובות, עקב מיקומם של בסיס פלמחים ומתקנים ביטחוניים שונים על התוואי המתוכנן.

## הערות שוליים

קטגוריה:כביש 4: מחלפים
קטגוריה:נתיבי איילון: מחלפים
קטגוריה:ראשון לציון: צמתים ומחלפים
חולות